3.pielikums
Atklāta konkursa “Medikamentu - Nirsevimabum un 
clesrovimabum  šķīdums injekcijām iepirkums” 
BKUS 2026/73 nolikumam

VISPĀRĪGĀ VIENOŠANĀS BKUS 2026/73 (Projekts)
par medikamentu - Nirsevimabum un clesrovimabum šķīduma injekcijām piegādi

	Rīgā
	
	
	Datums skatāms laika zīmogā


VSIA „Bērnu klīniskā universitātes slimnīca”, (turpmāk – Pasūtītājs), kuru saskaņā ar statūtiem un ___________ valdes pilnvarojumu pārstāv tās _________, no vienas puses, un
______________, reģistrācijas Nr. _____________ (turpmāk – Piegādātājs Nr. 1), kuru saskaņā ar statūtiem, pārstāv _______________________, 
______________, reģistrācijas Nr. _____________ (turpmāk – Piegādātājs Nr. 2), kuru saskaņā ar statūtiem, pārstāv _______________________, 
______________, reģistrācijas Nr. _____________ (turpmāk – Piegādātājs Nr. 3), kuru saskaņā ar statūtiem, pārstāv _______________________,[footnoteRef:1]  [1:  Piegādātāju skaits tiks precizēts slēdzot vispārīgo vienošanos.] 

visi kopā turpmāk – Piegādātāji vai Puses, un katrs atsevišķi arī Piegādātājs,
pamatojoties uz atklāta konkursa “Medikamentu - Nirsevimabum un clesrovimabum  šķīdums injekcijām iepirkums”, Id.Nr. BKUS 2026/73 (turpmāk – Konkurss) rezultātiem, noslēdz šādu vispārīgo vienošanos (turpmāk – Vienošanās):

1. Vienošanās priekšmets
1.1. Vienošanās noteic Pasūtītāja un Piegādātāju sadarbības principus un Piegādes līguma par medikamentu - Nirsevimabum un clesrovimabum šķīduma injekcijām piegādi (turpmāk – Prece) noslēgšanas kārtību. 
1.2. Precei izvirzītās prasības un paredzamie apjomi ir noteikti Vienošanās 1.pielikumā “Tehniskā specifikācija” (turpmāk – Tehniskā specifikācija).
1.3. Preces piegādes vieta – VSIA “Bērnu klīniskā universitātes slimnīca”, Vienības gatvē 45, Rīga, LV-1004.
2. Vienošanās summa
2.1. Vienošanās kopējā summa ir EUR ________________ (________ euro) bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Gadījumā, ja Vienošanās darbības laikā Pasūtītājs nav izlietojis visu Vienošanās summu, Piegādātājs nav tiesīgs celt jebkāda veida pretenzijas un pieprasīt Vienošanās summas samaksu pilnā apmērā.
2.3. Vienošanās summā un Piegādātāja iesniegtajā Finanšu piedāvājumā norādītajās vienas vienības cenā (turpmāk – Preces cena) ir iekļautas visas izmaksas par Preces iegādi un piegādi, un visas izmaksas, kas saistītas ar pilnīgu un kvalitatīvu Vienošanās izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņas, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.
2.4. Piegādātāja iesniegtajā Finanšu piedāvājumā norādītā Preces cena ir cena, par kādu Piegādātājs apņemas piegādāt Preci Vienošanās darbības laikā.


3. Preces apjoma un cenas izmaiņas
3.1. [bookmark: _Hlk49415377]Tehniskajā specifikācijā norādītie Preču apjomi ir prognozējamie (neobligātie) apjomi. Pasūtītājs atbilstoši savām vajadzībām noslēgtā Piegādes līguma ietvaros pasūta nepieciešamo Preces daudzumu. Pasūtītājam nav pienākums iegādāties visu Tehniskajā specifikācijā norādīto Preču apjomu attiecīgajā pozīcijā, un Piegādātājs šajā sakarā nav tiesīgs celt jebkāda veida pretenzijas.
3.2. Pasūtītājs Vienošanās izpildes laikā ir tiesīgs atteikties no attiecīgās Preces iegādes, kā arī ir tiesīgs palielināt Tehniskajā specifikācijā norādīto Preču apjomus, un Piegādātājs šajā sakarā nav tiesīgs celt jebkāda veida pretenzijas.
3.3. Piegādātājs nodrošina Preces un pakalpojuma (ja attiecināms) cenas nemainīgumu visā Vienošanās darbības laikā.
3.4. Ja Vienošanās darbības laikā Pasūtītājs konstatē, ka Preces cena Zāļu valsts aģentūras Latvijas zāļu reģistrā (turpmāk – Reģistrs) ir zemāka, kā Piegādātājs piedāvājis Konkursa rezultātā, Piegādātāja pienākums ir piegādāt Pasūtītājam Preces atbilstoši Reģistrā reģistrētajām Preču cenām.
3.5. Ja Vienošanās darbības laikā  Piegādātājs rīko Preču akciju vai piedāvā Preces ar atlaidi, piemēram, ja Piegādātājs konkrētai Precei ir izveidojis atlaižu programmu Piegādātāja pienākums ir piegādāt Pasūtītājam Preces ar atlaidi.
3.6. Saprātīgi prognozējamā iespējamā inflācija, tirgus apstākļu maiņa vai jebkuri citi apstākļi nevar būt par pamatu Vienošanās summas vai Preces un pakalpojuma (ja attiecināms) cenas paaugstināšanai, un šo procesu radītās sekas Piegādātājs ir ietvēris Finanšu piedāvājumā. 
3.7. Pasūtītājs ir tiesīgs Vienošanās izpildes laikā iegādāties preces, kas nav minētas Tehniskajā specifikācijā, ar nosacījumu, ka konkrētās preces ir uzskatāmas par ārstniecības līdzekļiem, to iegādei ir neregulārs raksturs, un šīs preces ir nepieciešamas apakšējo elpceļu (plaušu) slimības ārstēšanas nodrošināšanai. Šajā punktā minēto preču iegādes apjoms nevar pārsniegt 5% no Vienošanās summas, un to iegādei Pasūtītājs organizē Piegādes līguma slēgšanas procedūru (turpmāk – Cenu aptauja), nosūtot Piegādātājiem uzaicinājumu iesniegt piedāvājumu par attiecīgās preces piegādi
3.8. Gadījumā, ja Vienošanās izpildes laikā inflācijas, tirgus apstākļu maiņas vai Preces ražotāja paceltu izmaksu dēļ attiecīgās pozīcijas Preces cena 12 mēnešu periodā ir paaugstinājusies vairāk par 10%, Pasūtītājs var izskatīt attiecīgās pozīcijas Preces cenas paaugstināšanu līdz 30% no sākotnējās Preces cenas, ievērojot Vienošanās 3.10.apakšpunktā vai 9.nodaļā paredzētos nosacījumus. 
3.9. Preces cenas pārskatīšana ir iespējama pie nosacījuma, ka no Vienošanās noslēgšanas dienas ir pagājuši vismaz 12 mēneši un Preces cena ir paaugstinājusies vismaz par 10% no sākotnējās Preces vērtības.  
3.10. Lai ierosinātu Preces cenas pārskatīšanu, Piegādātājs iesniedz Pasūtītājam Preces ražotāja apliecinājumu par Preces cenas paaugstinājumu. Piedāvāto paaugstināto Preces cenu Piegādātājam ir jāspēj nodrošināt vismaz nākamos 12 mēnešus.
3.11. Gadījumā, ja Pasūtītājs izvērtējot saņemto Piegādātāja ierosinājumu Preces cenas paaugstināšanai konstatē, ka cenas pieugums nav objektīvi pamatojams, tad Pasūtītājs atsakās slēgt vienošanos par cenas paaugstināšanu.
3.12. Vienošanās ietvaros Preces cena var tikt paaugstināta ne biežāk kā vienu reizi 12 mēnešos, taču jebkurā gadījumā kopējā Preces cena Vienošanās darbības termiņā nevar pārsniegt 50% no sākotnējās Preces cenas. 
3.13. Par Preces cenas izmaiņām Puses slēdz rakstveida vienošanos. 
3.14. Ja Preci ir iespējams iegādāties Elektronisko iepirkumu sistēmā par cenu, kas ir zemāka nekā norādīta Piedāvājumā, tad Pasūtītājs var rakstveidā par šo paziņot Piegādātājam. Ja 10 (desmit) darba dienu laikā no šāda paziņojuma nosūtīšanas Piegādātājs nav informējis Pasūtītāju, ka var konkrētās Preces cenu pielīdzināt Elektronisko iepirkumu sistēmā norādītajai cenai, tad Pasūtītājam ir tiesības iegadāties Preces Elektronisko iepirkumu sistēmā. 
4. Piegādes līguma slēgšanas kārtība
4.1. Piegādes līgumu Pasūtītājs slēdz ar 3 (trīs) Piegādātājiem, kuri attiecīgajā iepirkuma priekšmeta pozīcijā ir iesnieguši piedāvājumu ar zemāko cenu. Piegādes līgums tiek slēgts saskaņā ar Vienošanās 2.pielikumu “Piegādes līgums” par katru iepirkuma priekšmeta pozīciju.
4.2. Secība, kādā Piegādātājiem tiek piešķirtas tiesības piegādāt Preces tiek noteikta pēc Piegādātāju piedāvātās Preces cenas attiecīgajā iepirkuma priekšmeta pozīcijā sākot ar zemāko, attiecīgi nosakot Piegādātāju, kuram ir pirmajam nodrošināt Preču piegādi (turpmāk – Piegāde Nr. 1), Piegādātāju, kuram otrajam ir tiesības nodrošināt Preču piegādi (turpmāk – Piegāde Nr. 2) un Piegādātāju, kuram trešajam ir tiesības nodrošināt Preču piegādi (turpmāk – Piegāde Nr. 3).
4.3. Ja Vienošanās vai Piegādes līgums pilnībā vai kādā no pozīcijām tiek izbeigts pirms termiņa, vai Vienošanās darbības termiņā tiek ierosināts pārskatīt Preces cenu, kā rezultātā attiecīgajā Preces pozīcijā var mainīties Piegādātāju secība piegādes nodrošināšanai, Pasūtītājs veic attiecīgus grozījumus Piegādes līgumā.
4.4. Preces pasūtīšanas, samaksas un piegādes kārtība un termiņi, Pasūtītāja un Piegādātāja tiesības, pienākumi un atbildība, Piegādes līguma izbeigšanas kārtība u.c. jautājumi  ir noteikti Piegādes līgumā, kas netiks mainīti. Jautājumus, ko neregulē Piegādes līgumus tiks izskatīti Vienošanās ietvaros un otrādi.
4.5. Ja Vienošanās darbības laikā Preces ražotājs ir pārtraucis Preces ražošanu vai veicis būtiskas izmaiņas Preces tehniskajos parametros, u.tml., kā rezultātā Piegādātājs nespēj piegādāt Tehniskajā piedāvājumā piedāvāto Preci, Piegādātājs iesniedzot dokumentālus pierādījumus norādītajiem apstākļiem un Preces atbilstībai Vienošanās noteikumiem, ir tiesīgs piedāvāt Pasūtītājam aizstāt Preci ar ekvivalentu preci. Ekvivalentās preces cena nedrīkst pārsniegt Piegādātāja Konkursā iesniegtās Preces cenu, bet tā var būt zemāka kā Konkursā iesniegtās Preces cena.
4.6. Pasūtītājs, iestājoties Vienošanās 4.5.punktā noteiktajiem apstākļiem, izvērtē ekvivalentās preces atbilstību Vienošanās un Tehniskās specifikācijas un Finanšu piedāvājuma noteikumiem un Pasūtītāja vajadzībai, kā arī neieciešamības gadījumā veic grozījumus Piegādes līgumā, ja tiek mainīta Piegādātāju secība piegādes nodrošināšanai.

5. Apakšuzņēmējs
5.1. [bookmark: _Hlk223428293]Piegādātājs, ievērojot Publisko iepirkumu likuma 62.pantu, Vienošanās noteikumus, kā arī citu normatīvo aktu prasības ir tiesīgs Vienošanās izpildē piesaistīt apakšuzņēmēju.
5.2. Piegādātājs Vienošanās darbības laikā piedāvājumā iepirkumam norādītā personāla un apakšuzņēmēja nomaiņu un papildu personāla un apakšuzņēmēja iesaisti Vienošanās izpildē  drīkst veikt tikai ar Pasūtītāja rakstveida piekrišanu. Piegādātājs par plānoto personāla un apakšuzņēmēja nomaiņu vai jauna personāla un apakšuzņēmēja iesaisti Vienošanās izpildē paziņo Pasūtītājam rakstveidā.
5.3. Ja Piegādātājs plāno nomainīt piedāvājumā Iepirkumā norādīto personālu, tas lūgumam par personāla nomaiņu pievieno dokumentus, kas pierāda jaunā personāla atbilstību Iepirkumā izvirzītajām prasībām attiecīgajam personālam. Pasūtītājs atsaka personāla nomaiņu, ja piedāvātais personāls neatbilst Iepirkuma nolikumā personālam izvirzītajām prasībām.
5.4. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumam, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām. Pasūtītājs atsaka apakšuzņēmēja nomaiņu, ja piedāvātais apakšuzņēmējs neatbilst Publisko iepirkumu likuma 62.panta trešās daļas izvirzītajiem nosacījumiem.
5.5. Piegādātājs pilnībā uzņemas atbildību par Vienošanās izpildi un nodrošina, ka apakšuzņēmējs ievēro visus Vienošanās noteikumus.
5.6. Piegādātājs Vienošanās darbības laikā apakšuzņēmēja nomaiņu vai jauna apakšuzņēmēja iesaisti Vienošanās izpildē  drīkst veikt tikai ar Pasūtītājs rakstveida piekrišanu. Piegādātājs par plānoto apakšuzņēmēja nomaiņu vai jauna apakšuzņēmēja iesaisti Vienošanās izpildē  paziņo Pasūtītājam rakstveidā.
5.7. Attiecībā uz Piegādātāja piedāvāto jauno apakšuzņēmēju, ar kuru Piegādātājs plāno aizstāt apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumam, un apakšuzņēmēju, kuram Piegādātājs plāno nodot vismaz 10 000 EUR (desmit tūkstošus euro) no kopējās Vienošanās summas, Pasūtītājs saskaņā ar Publisko iepirkumu likuma 62.panta piekto daļu veic pārbaudi par tā atbilstību Publisko iepirkumu likuma 42.panta noteiktajiem izslēgšanas nosacījumiem attiecībā uz to dienu, kad Pasūtītājs ir pieņēmis lēmumu par apakšuzņēmēja nomaiņu vai iesaistīšanu. Šā likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.  
5.8. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Vienošanās izpildē ne vēlāk kā 5 (piecu) darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju. 
5.9. Pasūtītājs atsaka jauna apakšuzņēmēja, kuram plānots nodot vismaz 10 000 EUR (desmit tūkstošus euro)  no kopējās Vienošanās summas, iesaisti Vienošanās izpildē vai apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62.panta noteiktajos gadījumos, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.10. Piegādātājs koordinē apakšuzņēmēju darbību un uzņemas pilnu atbildību par pakalpojuma, ko snieguši apakšuzņēmēji, kvalitāti, piegādes termiņu, Vienošanās noteikumu ievērošanu un citiem jautājumiem, kas attiecas uz Vienošanās izpildi.
5.11. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā.
5.12. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.
5.13. Šajā nodaļā minētie noteikumi ir attiecināmi arī Piegādes līguma izpildē.

6. Pušu mantiskā atbildība
6.1. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu EUR 100 (simts euro) apmērā par katru gadījumu. Puse līgumsodu samaksā 10 darba dienu laikā no otras Puses rēķina saņemšanas dienas.
6.2. Izbeidzot Vienošanos 8.10.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu EUR 5 000 (pieci tūkstoši euro) apmērā. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam. 
6.3. Ja Piegādātājs vienpusēji izbeidz Vienošanos, izņemot Vienošanās 8.8.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu EUR 5 000 (pieci tūkstoši euro) apmērā. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
6.4. Līgumsoda samaksa neatbrīvo Puses no saistību izpildes.
6.5. Pasūtītājam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāds ir Vienošanās noteiktajā kārtībā aprēķinātais līgumsods Piegādātājam.
6.6. Gadījumā, ja Vienošanās noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus vai ārstniecībā iesaistītajām personām ir nodarījis kaitējumu, Piegādātājs tos sedz pilnā apmērā.
6.7. Gadījumā, ja ārvalstu finanšu instrumenta finansēta projekta ietvaros ir noteikta izmaksu korekcija saistībā ar Piegādātāja Vienošanās pārkāpumu, kas izpaudusies kā aizliegta vienošanās ar tirgus dalībniekiem, tādējādi saskaņojot savu dalību piedāvājumu iesniegšanā, likvidējot vai deformējot konkurenci, Pasūtītājs ir tiesīgs aprēķināt zaudējumus Pasūtītājam noteiktās izmaksu korekcijas apmērā.
6.8. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Vienošanās saistību neizpildi vai nepienācīgu izpildi.
6.9. Pasūtītājam ir tiesības nodot ar Vienošanos saistīto informāciju trešajām personām no Vienošanās izrietošo maksājumu piedziņas veikšanai, kā arī gadījumos, kad to noteic normatīvo aktu prasības.

7. Nepārvarama vara
7.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
7.2. Pusēm ir tiesības pagarināt Vienošanās izpildes termiņu par laika posmu, kurā darbojas nepārvarama vara, ja Puse vismaz trīs darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ. 
7.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Vienošanās 7.2. punkta nosacījumus.
7.4. Ja nepārvaramas varas dēļ Vienošanās izpilde aizkavējas ilgāk par trīsdesmit dienām, Puses ir tiesīgas vienpusēji izbeigt Vienošanos, par to rakstveidā brīdinot otru Pusi piecas darba dienas iepriekš.
7.5. Ja Vienošanās tiek izbeigta nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
7.6. Šajā nodaļā minētie noteikumi ir attiecināmi arī Piegādes līguma izpildē.

8. Vienošanās termiņš, grozījumu veikšana un izbeigšana
8.1. [bookmark: _Ref367713281]Vienošanās stājas spēkā tā parakstīšanas dienā. Vienošnās ir spēkā 36 mēnešus no Vienošanās spēkā stāšanas dienas, vai līdz Vienošanās summas apguvei, atkarībā no tā, kurš no nosacījumiem iestājas pirmais.
8.2. Gadījumā, ja 36 mēnešu laikā Vienošanās summa nav apgūta, Puses var izskatīt iespēju pagarināt Vienošanās darbības termiņu līdz 12 mēnešiem. 
8.3. Vienošanās grozījumi ir spēkā tikai tad, ja tie izdarīti rakstveidā un tos parakstījušas Puses, uz kurām veiktie grozījumi attiecināmi.
8.4. Pasūtītājam ir tiesības veikt Vienošanās grozījumus saskaņā ar Publisko iepirkumu likuma 61.pantu, nemainot Vienošanās vispārējo raksturu, veidu un mērķi un, ja grozījumi atbilst vienam no šādiem gadījumiem:
8.4.1. grozījumi ir nebūtiski, 
8.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
8.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
8.5. Pasūtītājs Vienošanās izpildes laikā saskaņā ar Publisko iepirkumu likumu un, ievērojot, ka grozījumu vērtība nepārsniedz 50 procentus no Vienošanās summas, var pieļaut grozījumu veikšanu šādos gadījumos:
8.5.1. Vienošanās izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai;
8.5.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju;
8.5.3. [bookmark: _Hlk159944173]ja Vienošanās darbības laikā Pasūtītājam ir nepieciešams iegādāties papildu Preci, Pasūtītājs ir tiesīgs veikt grozījumus Vienošanās palielinot iegādājamo Preču skaitu un palielinot Vienošanās summu līdz 50 procentus no Vienošanās summas;
8.5.4. Vienošanās darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
8.6. Puses var izbeigt Vienošanos pirms termiņa beigām, Pusēm savstarpēji rakstveidā vienojoties.
8.7. [bookmark: _Ref367863386]Pasūtītājam ir tiesības vienpusēji izbeigt Vienošanos bez Piegādātāja piekrišanas, ja:
8.7.1. [bookmark: _Hlk49428612]Piegādātājs Vienošanās noteiktajā termiņā nav noslēdzis Piegādes līgumu;
8.7.2. Pasūtītājs vienpusēji ir izbeidzis ar Piegādātāju noslēgto Piegādes līgumu, jo Piegādātājs  divas reizes nav ievērojis Piegādes līgumā noteikto Preces piegādes termiņu, par ko ir nosūtītas divas pretenzijas; 
8.7.3. Pasūtītājs vienpusēji ir izbeidzis ar Piegādātāju noslēgto Piegādes līgumu, jo Piegādātājs divas reizes ir piegādājis nekvalitatīvu vai Piegādes līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam divas pretenzijas;
8.7.4. [bookmark: _Hlk15245606]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
8.7.5. Piegādātājs iepirkuma līguma izpildē ietver Krievijas Federācijas un Baltkrievijas Republikas izcelsmes preces;
8.7.6. Piegādātājs Pasūtītājam nodarījis zaudējumus;
8.7.7. iestājas apstākļi, kas liedz vai liegs Piegādātājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kas izriet no Vienošanās;
8.7.8. Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
8.7.9. Piegādātājam atbilstoši 2022. gada 8. aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
8.7.10. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
8.7.11. nepārvaramas varas iestāšanās gadījumā.
8.8. Piegādātājam ir tiesības vienpusēji izbeigt Vienošanos bez Pasūtītāja piekrišanas, ja:
8.8.1. Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums ir pārsniedzis 30 dienas 
8.8.2. nepārvaramas varas iestāšanās gadījumā.
8.9. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Vienošanos, informējot Piegādātāju rakstiski vismaz vienu mēnesi iepriekš.
8.10. [bookmark: _Hlk15245913]Izbeidzot Vienošanos 8.7.1. – 8.7.6.punktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
8.11. Izbeidzot Vienošanos 8.7.7. – 8.7.11. un 8.8.2. punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Vienošanās izbeigšanu pirms termiņa.
8.12. Vienošanās noteiktajos gadījumos Vienošanās uzskatāma par izbeigtu septītajā dienā pēc Pušu paziņojuma par Vienošanās izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
8.13. Pirms termiņa izbeidzot Vienošanos, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Vienošanās izbeigšanas dienai.

9. Piegādātāju secības maiņa Vienošanās darbības laikā
9.1. Vienošanās darbības laikā var tikt veiktas izmaiņas Vienošanās 1.pielikumā norādītajā Piegādātāju secībā, ievērojot kārtību kāda paredzēta šajā Vienošanās 9.punktā.
9.2. Vienu reizi gadā, bet ne ātrāk kā pēc 8 (astoņiem) mēnešiem no Vienošanās un Piegādes līguma spēkā stāšanās dienas pēc Pasūtītāja iniciatīvas var tikt veikta atkārtota Piegādātāja piedāvājumu iesniegšana par Preču cenām, (turpmāk – Tirgus izpētes procedūra). 
9.3. Tirgus izpētes procedūras ietvaros Pasūtītājs var izvēlēties arī pats sākotnēji apkopot un noskaidrot aktuālās publiski pieejamās tirgus cenas par Līguma ietvaros norādītajām Precēm un to piegādi. Pasūtītājs nosūta savas veiktās izpētes rezultātus (ja tāda tika veikta) Piegādātājam, kopā ar uzaicinājumu dalībai Tirgus izpētes procedūrā, nosakot termiņu piedāvājumu iesniegšanai.
9.4. Uzaicinājums dalībai Tirgus izpētes procedūrā tiek nosūtīts elektroniski uz Piegādātāja Vienošanās norādīto elektroniskā pasta adresi.
9.5. Tirgus izpētes procedūras ietvaros nevar tikt grozīta Tehniskā specifikācija. 
9.6. Tirgus izpētes procedūras ietvaros piedāvājumu var iesniegt tikai par Piegādātāja Vienošanās ietvaros noslēgtā Piegādes līgumā norādīto Preces pozīciju, nemainot Preces tehnisko specifikāciju.
9.7. Tirgus izpētes procedūras mērķis nav Atklāta konkursa ietvaros iesniegto piedāvājumu grozīšana pēc būtības, bet cenu konkurence starp Vienošanās dalībniekiem, proti, Tirgus izpētes procedūras ietvaros Piegādātāji ir tiesīgi piedāvāt zemākas cenas, nekā tika noteikts to piedāvājumos Atklātā konkursā, vai arī atstāt tās nemainīgas.
9.8. Pēc uzaicinājuma iesniegt piedāvājumu Tirgus izpētes procedūrā saņemšanas, Piegādātājs ne vēlāk kā uzaicinājumā norādītajā termiņā, sagatavo un iesniedz Pasūtītājam cenu piedāvājumu, nemainot Tehniskās specifikācijas parametrus un ievērojot, ka iesniegtā Preču cena nedrīkst pārsniegt Piegādes līgumā norādīto cenu (tā var būt mazāka vai netikt mainīta, ja Preču cena netiek mainīta ir pietiekami iesniegt tikai attiecīgu paziņojumu).
9.9. Cenu piedāvājums tiek sagatavots elektroniski, atbilstoši uzaicinājumā iesniegt piedāvājumu paredzētajai formai (.docx vai .xlsx vai ekvivalentā formā) un tas tiek parakstīts ar drošu elektronisko parakstu, kā arī piedāvājuma dokuments tiek šifrēts ar Piegādātāja izveidotu paroli, ko Piegādātājs sākotnēji neatklāj. Piegādātājs nodrošina, ka cenu piedāvājumu paraksta Piegādātāja juridiski pilnvarots pārstāvis, citādi tiks uzskatīts, ka Piegādātājs nav iesniedzis cenu piedāvājumu.
9.10. Cenu piedāvājums tiek nosūtīts uz uzaicinājumā iesniegt piedāvājumu paredzēto Pasūtītāja elektroniskā pasta adresi. Ne vēlāk kā 1 stundas laikā pēc uzaicinājumā iesniegt piedāvājumu noteiktā termiņa Piegādātājs nosūta uz Pasūtītāja elektroniskā pasta adresi paroli, lai Pasūtītājs varētu piekļūt Piegādātāja cenu piedāvājumam.
9.11. Pēc Tirgus izpētes procedūras piedāvājumu iesniegšanas termiņa beigām un Piegādātāja paroļu saņemšanas, Pasūtītājs atver piedāvājumus un sagatavo Tirgus izpētes procedūras rezultātus, kurus nosūta Piegādātājiem atbilstoši uzaicinājumā iesniegt piedāvājumu paredzētajam.
9.12. Ja Piegādātājs neiesniedz piedāvājumu Tirgus izpētes procedūras ietvaros, tiek uzskatīts, ka tiek piedāvāta cena, kas norādīta Piegādes līgumā un Piegādātājs ir atteicies no pretenziju izvirzīšanas par grozījumu veikšanu Piegādātāju kārtībā un jaunu cenu par Preču piegādi noteikšanu.
9.13. Ja Tirgus izpētes procedūras rezultātā mainās Piegādātāju secība atbilstoši Vienošanās 1. pielikumam, tad Pasūtītājs vienlaikus ar Vienošanās 9.11. punktā noteikto sagatavo jaunu Vienošanos 1.pielikumu, atspoguļojot jauno Piegādātāju secību, kas tiks izmantota Vienošanās izpildē pēc 21 (divdesmit vienas) darba dienas no Vienošanās 9.11. punktā noteiktās informācijas nosūtīšanas dienas. 
9.14. Puses apliecina, ka izprot, ka Tirgus izpētes procedūras rezultātā Piegādātāju secība attiecīgā iepirkuma priekšmeta pozīcijā tiek mainīta bez atsevišķi noformētas rakstveida vienošanās par grozījumu veikšanu Vienošanās 1. pielikumā, jo Piegādātāja iesniegtais cenu piedāvājums Tirgus izpētes procedūrā, ko paraksta Piegādātāja pilnvarots pārstāvis jau tiek uzskatīts par gribas izteikumu veikt šādus grozījumus.
9.15. Puses apliecina, ka izprot, ka Tirgus izpētes procedūras rezultātā var tikt veikti grozījumi arī Piegādes līguma 1. pielikumā (ja Piegādātājs ir piedāvājis zemāku cenu) bez atsevišķi noformētas vienošanās par grozījumu veikšanu Piegādes līguma 1.pielikumā, jo Piegādātāja iesniegtais cenu piedāvājums Tirgus izpētes procedūrā, ko paraksta Piegādātāja pilnvarots pārstāvis jau tiek uzskatīts par gribas izteikumu veikt šādus grozījumus.
10. Preču cenas krīzes apstākļos
10.1. Lai nodrošinātu Preču piegāžu nepārtrauktību Pasūtītājam, izņēmuma gadījumos objektīvu un pamatotu iemeslu dēļ, kurus nebija iespējams paredzēt noslēdzot Vienošanos, un kuri nav tieši vai netieši saistīti arī ar Piegādātāja individuālu rīcību (piemēram, nav saistīti ar Piegādātāja izvēlētās piegādes ķēdes piegāžu kavējumiem, pandēmiju), maksimāli pieļaujamās Preču cenas var tikt pārskatītas, noslēdzot atsevišķu rakstveida vienošanas atbilstoši šajā Vienošanās 10.punktā paredzētajam.
10.2. Piegādātājam, kurš konstatējis, ka iestājušies Vienošanās 10.1. punktā minētie apstākļi un turpmākas piegādes par Piegādes līgumā norādītajām cenām nav iespējamas piegādāt, ir rakstveidā jāvēršas pie Pasūtītāja un dokumentāli jāpamato nepieciešamība pārskatīt konkrētu Preču cenas un arī jāpiedāvā un aritmētiski jāpamato konkrēto Preču grozītā cena.
10.3. Pēc šāda paziņojuma saņemšanas Pasūtītājs informē Piegādātājus par šāda paziņojuma saņemšanas faktu (neatklājot Piegādātāja pamatojumu un piedāvāto Preču cenu) un lūdz iesniegt piedāvājumus par konkrēto Preču cenu pārskatīšanu kārtībā, kas iespēju robežās atbilst Vienošanās 9.punktā noteiktajam (kā arī ievērojot Pasūtītāja Vienošanās 10.3. punkta kārtībā nosūtītā paziņojumā norādīto).
10.4. Pēc piedāvājumu iesniegšanas termiņa beigšnām Pasūtītājs atver piedāvājumus un sagatavo atvēršanas protokolu, norādot iesniegtās Preču cenas, ko nosūta Piegādātājiem.
10.5. Ja kāds no Piegādātājiem ir iesniedzis Preču cenu, kas ir zemāka par Atklāta konkursa zemāko cenu, tad atbilstoši iesniegtajiem piedāvājumiem tiek veiktas izmaiņas Piegādātāju secībā un Piegādes līgumam, atbilstoši Vienošanās 9.14. un 9.15. punktam.
10.6. Ja Citi Piegādātāji nav iesnieguši Preču cenu, kas ir zemāka par Atklāta konkursa Piedāvājumā norādīto zemāko cenu, tad Pasūtītājs var katrā šādā gadījumā izvērtēt nepieciešamību vienoties ar Piegādātāju, kas iesniedzis Preču cenu, kas paredz vismazāko sākotnēji noteiktās Preču cenas palielinājumu.
10.7. Ja Puses Vienošanās 10.6. punkta kārtībā nevienojas par Preču cenas palielinājumu, tad Piegādātājam ir tiesības Vienošanās 8.6. punkta kārtībā paziņot par vienpusēju Piegādes līguma un/vai Vienošanās izbeigšanu, šajā situācijā rakstveidā informējot Pasūtītāju ne vēlāk kā 3 (trīs) mēnešus iepriekš.

11. Datu aizsardzība un konfidencialitāte
11.1. Vienošanās izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
11.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Vienošanās izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Vienošanās darbības laikā spēkā esošajiem tiesību aktiem personas datu aizsardzības jomā. 
11.3. Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Vienošanās noteiktos pienākumus.
11.4. Pusēm ir pienākums ievērot tiesību aktu prasības personas datu aizsardzības jomā.
11.5. Piegādātājs apņemas informēt savus darbiniekus,kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Vienošanās un Piegādes līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt  www.bkus.lv 
11.6. Puses apņemas Vienošanās darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
11.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Vienošanās un Piegādes līgumā paredzētās saistības.
11.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
11.9. Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Pakalpojuma sniegšanā.
11.10. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Vienošanos attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību. 
11.11. Šajā nodaļā minētie noteikumi ir attiecināmi arī Piegādes līguma izpildē.

12. Vispārīgie noteikumi
12.1. [bookmark: _Ref474492127]Visas domstarpības un nesaskaņas, kas rodas Vienošanās darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar Latvijas Republikā spēkā esošajiem noramatīvajiem aktiem.
12.2. Visa Pušu rakstveida sarakste uzskatāma par saņemtu septītajā dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm darba dienās no plkst. 8.00 līdz plkst. 17.00.
12.3. Puses paziņo viena otrai par Pušu pilnvarotās personas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju piecu darba dienu laikā no dienas, no attiecīgu apstākļu iestāšanās, nosūtot pa pastu ierakstītu vai elektronisku vēstuli, kas kļūst par Vienošanās neatņemamu sastāvdaļu.
12.4. Vienošanās satur Pušu pilnīgu vienošanos, Puses ir iepazinušās ar tās saturu un piekrīt visiem tās noteikumiem, un to apliecina, parakstot Vienošanos.
12.5. Ja kāds no Vienošanās noteikumiem zaudē juridisku spēku, tas nerada pārējo noteikumu spēkā neesamību. 
12.6. Pusēm nav tiesību nodot savas ar Vienošanos uzņemtās saistības trešajai personai bez otras Puses rakstiskas piekrišanas, izņemot gadījumu, kad Vienošanās izpildē Piegādātājs ir piesaistījis apakšuzņēmēju.
12.7. Vienošanās nodaļu virsraksti ir lietoti vienīgi atsauksmju ērtībai un nevar tikt izmantoti Vienošanās noteikumu interpretācijai.
12.8. Puses vienojas, ka ar Vienošanās izpildi saistītos jautājumus (nosūta pieprasījumu, saskaņo Piegādes līgumu, sastāda aktu par nepilnībām, gatavo pretenzijas/ brīdinājumus (var noteikt papildus pienākumus, atbilstoši Vienošanās priekšmetam) risinās šādas Pušu pilnvarotās personas:
12.8.1. [bookmark: _Hlk49444100][bookmark: _Hlk49507943]no Pasūtītāja puses –  (vārds, uzvārds, amats, tālr. Nr., elektroniskā pasta adrese);
12.8.2. no Piegādātāja Nr. 1 puses – (vārds, uzvārds, amats, tālr. Nr., elektroniskā pasta adrese);
12.8.3. no Piegādātāja Nr. 2 puses – (vārds, uzvārds, amats, tālr. Nr., elektroniskā pasta adrese);
12.8.4. no Piegādātāja Nr. 3 puses – (vārds, uzvārds, amats, tālr. Nr., elektroniskā pasta adrese)[footnoteRef:2]. [2:  Piegādātāju skaits tiks precizēts slēdzot vispārīgo vienošanos.] 

12.9. Vienošanās ir sagatavota un parakstīta latviešu valodā. Līdzēju pārstāvji Vienošanos paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Līdzējiem ir pieejams visu Līdzēju parakstīts Vienošanās formāts. Vienošanās ir šādi pielikumi:
12.9.1. Vienošanās  1.pielikums “Tehniskā specifikācija”;
12.9.2. Vienošanās 2.pielikums “Piegādes līgums” projekts.
12.10. Visi Vienošanās eksemplāri ir identiski, un tiem ir vienāds juridiskais spēks.

13. Pušu rekvizīti

2.pielikums
Atklāta konkursa 
“Medikamentu - Nirsevimabum un 
clesrovimabum  šķīdums injekcijām iepirkums” 
Id. Nr. BKUS 2026/73 nolikuma 
3.pielikumam “Vispārīgā vienošanās (projekts)”

PIEGĀDES LĪGUMS BKUS 2026/73 - (projekts)
par medikamentu - Nirsevimabum un clesrovimabum šķīduma injekcijām piegādi

VSIA „Bērnu klīniskā universitātes slimnīca”, (turpmāk – Pasūtītājs), kuru saskaņā ar statūtiem un ____________ pilnvarojumu pārstāv tās ____________, no vienas puses, un
______________, (turpmāk – Piegādātājs), kuru saskaņā ar statūtiem, pārstāv _______________________, 
abi kopā saukti Puses, bet katrs atsevišķi – Puse,
pamatojoties uz atklāta konkursa “Medikamentu - Nirsevimabum un clesrovimabum  šķīdums injekcijām iepirkums” Id.Nr. BKUS 2026/73 (turpmāk – Konkurss) rezultātā 2026.gada ____ noslēgtās vispārīgās vienošanās Nr. BKUS 2026/73 par medikamentu - Nirsevimabum un clesrovimabum šķīduma injekcijām piegādi (turpmāk – Vienošanās) ietvaros noslēdz šādu piegādes līgumu (turpmāk – Līgums):

1. Līguma priekšmets
1.1. Pasūtītājs pasūta un iegādājas, bet Piegādātājs pārdod un piegādā Pasūtītājam medikamentu - Nirsevimabum un clesrovimabum šķīdumu injekcijām  (turpmāk – Prece) saskaņā ar noslēgto Vienošanos un tās 1.pielikumu “Tehniskā specifikācija”, Līgumu, Līguma 1.pielikumu “Tehniskā specifikācija. Tehniskais un finanšu piedāvājums” (turpmāk – Piedāvājums).
1.2. [bookmark: _Hlk101860585]Secība, kādā Piegādātājam piešķirtas tiesības piegādāt Preces ir noteikta Līguma 2.pielikumā “Piegādātāju secība, kādā viņi ir tiesīgi piegādāt Preci” (turpmāk – Piegādātāju saraksts).
1.3. Ar kvalitatīvu Preci Līguma ietvaros saprotama Prece, kas atbilst Vienošanās un Līguma noteikumiem, tajā skaitā Tehniskajai specifikācijai un Piedāvājumam.
1.4. Preces piegādes vieta – VSIA “Bērnu klīniskā universitātes slimnīca”, Vienības gatvē 45, Rīga, LV-1004.
2. Preces cena un norēķinu kārtība
2.1. Piedāvājumā norādītā Preces vienas vienības cena (turpmāk – Preces cena) ir cena, par kādu Piegādātājs piegādā Preci Līguma darbības laikā. Preces cena ir noteikta bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Preces cenā ir iekļautas visas izmaksas par Preces iegādi un piegādi, un visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņas, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.
2.3. Preces cena nedrīkst tikt paaugstināta visā Līguma darbības laikā, izņemot Vienošanās 3.nodaļā “Preces apjoma un cenas izmaiņas” noteiktajos gadījumos.
2.4. Gadījumā, ja Līguma darbības laikā Pasūtītājs nav izlietojis visu Tehniskajā specifikācijā norādīto Preces apjomu, Piegādātājs nav tiesīgs celt jebkāda veida pretenzijas un pieprasīt Tehniskajā specifikācijā plānotās Preces apjoma summas samaksu pilnā apmērā.  
2.5. Pasūtītājs samaksu par kvalitatīvu un atbilstoši Līguma noteikumiem piegādātu Preci veic 30 dienu laikā pēc Preces piegādes saskaņā ar abpusēji parakstītu Preces pavadzīmi – rēķinu (turpmāk – Preces pavadzīme). 
2.6. Piegādātājs Preces pavadzīmē norāda Pasūtītāja piešķirto Līguma numuru, Preces nosaukumu, Preces daudzumu, Preces cenu un kopējo summu, Preces piegādes adresi un atlaidi, ja tāda tiek piemērota.
2.7. Ja Preces pavadzīmē nav norādīta Līguma 2.6.punktā noteiktā informācija, Līguma 8.9.1.punktā norādītā Pasūtītāja pilnvarotā persona (turpmāk – Pasūtītāja pilnvarotā persona) veic piezīmes Preces pavadzīmē, neparakstot to. Par konstatētajām nepilnībām Preces pavadzīmē Pasūtītājs rakstveidā paziņo Piegādātājam par Preces pavadzīmes neatbilstību. Piegādātāja pilnvarotā persona pēc informācijas par Preces pavadzīmes neatbilstību saņemšanas dienas trīs darba dienu laikā sagatavo atbilstošu Preces pavadzīmi un atkārtoti iesniedz Pasūtītājam. Pasūtītājs neveic norēķinu ar Piegādātāju līdz atbilstošas Preces pavadzīmes sagatavošanai un iesniegšanai Pasūtītājam. 
2.8. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi:  rekini@bkus.lv  
2.9. Piegādātājs Preces pavadzīmi var  iesniegt mašīnlasāmā – strukturētā datu formā (e-rēķins) uz e-apakšadresi EREKINI@40003457128 vai strukturēta elektroniskā rēķina formā, to nosūtot izmantojot Pasūtītāja nodrošināto SIA “Edisoft Latvia” platformu. Pasūtītājs nodrošina Piegādātāja bezmaksas pieejas tiesību nodrošināšanu platformai 7 (septiņu) dienu laikā no attiecīga Piegādātāja pieprasījuma uz rekini@bkus.lv saņemšanas dienas.
2.10. Par samaksas dienu tiek uzskatīta diena, kad Pasūtītājs veicis naudas pārskaitījumu par Preci uz Piegādātāja Līgumā norādīto bankas kontu.
2.11. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.

3. Preces pasūtīšanas, piegādes un pieņemšanas kārtība
3.1. Tehniskajā specifikācijā un Piedāvājumā norādītie Preču apjomi ir aptuvenie orientējošie apjomi. Pasūtītājs atbilstoši savām vajadzībām Līguma ietvaros pasūta nepieciešamo Preces daudzumu. Pasūtītājam nav pienākums iegādāties visu Tehniskajā specifikācijā un Pieddāvājumā norādīto Preču apjomu attiecīgajā pozīcijā, un Piegādātājs šajā sakarā nav tiesīgs celt jebkāda veida pretenzijas.
3.2. Pasūtītājs Līguma izpildes laikā ir tiesīgs neizlietot visu Tehniskajā specifikācijā norādīto Preču apjomu, ir tiesīgs attiekties no attiecīgās Preces iegādes, kā arī ir tiesīgs palielināt Tehniskajā specifikācijā norādīto Preču apjomus, un Piegādātājs šajā sakarā nav tiesīgs celt jebkāda veida pretenzijas.
3.3. Pasūtītāja pilnvarotā persona piesaka Preci, nosūtot Piegādātāja pilnvarotajai personai pieprasījumu (turpmāk – Pieprasījums) uz Līguma 8.9.2.punktā norādītās Piegādātāja pilnvarotās personas (turpmāk – Piegādātāja pilnvarotā persona) elektroniskā pasta (e-pasta) adresi, un telefoniski informējot Piegādātāja pilnvaroto personu par Pieprasījuma nosūtīšanu. 
3.4. Pieprasījumu veic Pasūtītāja pilnvarotā persona, Pieprasījumā norādot:
3.4.1. Preces nosaukumu un pozīciju;
3.4.2. Preces daudzumu;
3.4.3. Preces piegādes adresi;
3.4.4. citu informāciju, ja nepieciešams.
3.5. Piegādātājs vienas darba dienas laikā apstiprina saņemto Pieprasījumu un tajā norādītās Preces piegādes laiku.
3.6. Ja Piegādātājs Līguma 3.5.punktā noteiktajā termiņā neapstiprina Pieprasījumu vai informē Pasūtītāju par nespēju piegādāt Preci Pasūtītāja norādītajā termiņā, Pasūtītājs ir tiesīgs Pieprasījumu nosūtīt nākamajam Pretendentam, kurš Piegādātāju sarakstā ir norādīts kā nākamais Piegādātājs, kurš ieguvis tiesības piegādāt Preci attiecīgajā iepirkuma priekšmeta pozīcijā.
3.7. Piegādātājs piegādā Preci Pasūtītāja norādītajā adresē 5 (piecu) darba dienu laikā no Pieprasījuma nosūtīšanas dienas. Piegādātājs nodrošina Preces piegādi darba dienās no plkst. 08.00 līdz plkst. 16.00 Pasūtītāja norādītajā vietā. 
3.8. Piegādātājs divas darba dienas pirms Preces piegādes saskaņo (telefoniski vai e- pastā) ar Pasūtītāja pilnvaroto personu Preces piegādes laiku un vietu.
3.9. Piegādātājs ne vēlāk kā trīs darba dienas pirms Preces piegādes termiņa iestāšanās informē Pasūtītāju par objektīviem apstākļiem (tādi apstākļi kas nav atkarīgi no Piegādātāja rīcības), kas kavē Preces piegādi termiņā. Pasūtītājs izvērtējot Piegādātāja sniegto skaidrojumu ir tiesīgs noteikt citu Preces piegādes termiņu, kas nepārsniedz Līgumā noteikto Preces piegādes termiņu vairāk kā 5 dienas vai pieteikt Preces nākamajam Piegādātājam, kurš Piegādātāju sarakstā ir norādīts kā nākamais Piegādātājs, kurš ieguvis tiesības piegādāt Preci attiecīgajā iepirkuma priekšmeta pozīcijā.
3.10. Prece uzskatāma par piegādātu ar Preces pavadzīmes abpusēju parakstīšanu, kurai ir pievienota Preces lietošanas instrukcija (papīra formātā) (ja attiecināms) valsts valodā.
3.11. Piegādātājs ir atbildīgs par piegādājamās Preces nejaušas, pilnīgas vai daļējas bojāejas vai bojāšanās risku līdz Preces pavadzīmes abpusējai parakstīšanai.
3.12. Pasūtītājs ir tiesīgs pirms pieņemšanas pārbaudīt Preci, nepieņemt to, neparakstīt Preces pavadzīmi, ja Prece neatbilst Preces pavadzīmē norādītajam, ja Prece nav kvalitatīva vai ir Līguma noteikumiem, Tehniskajai specifikācijai un Piedāvājumam neatbilstoša. Šajā punktā noteiktajā gadījumā Piegādātājs par saviem līdzekļiem un resursiem vienas darba dienas laikā piegādā kvalitatīvu un Līguma noteikumiem atbilstošu Preci.
3.13. Ja pēc Preces pavadzīmes abpusējas parakstīšanas Pasūtītājs konstatē, ka piegādāta Līguma noteikumiem neatbilstoša Prece, Pasūtītājs nosūta Piegādātājam rakstveida pretenziju un uzaicina Piegādātāju Pasūtītāja norādītā adresē un termiņā ierasties sagatavot defekta aktu par konstatētajiem trūkumiem (turpmāk – Defekta akts). Piegādātāja neierašanās gadījumā Pasūtītājs sagatavo Defekta aktu bez Piegādātāja klātbūtnes un nosūta sagatavoto Defekta aktu Piegādātāja pilnvarotajai personai uz Līgumā norādīto e – pasta adresi.
3.14. Piegādātājam ir pienākums vienas darba dienas laikā pēc Defekta akta sagatavošanas par saviem līdzekļiem atkārtoti piegādāt Līguma noteikumiem atbilstošu Preci, kā arī pildīt Līgumā noteiktās sankcijas par Preces piegādes termiņa kavēšanu.
3.15. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt neatkarīgu ekspertu, kura slēdziens ir saistošs abām Pusēm. Izdevumus par eksperta slēdzienu sedz vainīgā Puse.
3.16. Piegādātājs sedz Pasūtītājam visus zaudējumus, kas radušies ar nekvalitatīvas vai Līguma noteikumiem neatbilstošas Preces piegādi.

4. Pušu tiesības un pienākumi
4.1. Pasūtītājs:
4.1.1. pieņem piegādāto Preci, ja tai nav konstatējami acīmredzami defekti vai neatbilstība;
4.1.2. pieņem piegādāto Preci, ja tā piegādāta saskaņā ar Pieprasījumu un Līguma noteikumiem;
4.1.3. samaksā par pieņemtu Līguma prasībām atbilstošu, kvalitatīvu Preci Līgumā noteiktajā kārtībā.
4.2. Piegādātājs:
4.2.1. pārdod, piegādā un izkrauj Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu;
4.2.2. pēc Pasūtītāja pieprasījuma iesniedz Preces un ar tās piegādi saistītos dokumentus un informāciju;
4.2.3. transportējot Preci nodrošina pilnīgu tās drošību pret iespējamiem bojājumiem;
4.2.4. Līguma prasībām neatbilstošas vai nekvalitatīvas Preces piegādes gadījumā to piegādā atkārtoti par saviem līdzekļiem atbilstošā kvalitātē un atbilstoši Līguma prasībām;
4.2.5. sedz visus zaudējumus, kas radušies ar nekvalitatīvas Preces piegādi;
4.2.6. atbild par Preces atbilstību Latvijas Republikas un Eiropas Savienības spēkā esošo normatīvo aktu prasībām;
4.2.7. nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

5. Preces kvalitāte un derīguma termiņš
5.1. Piegādātājs piegādā Preci iepakojumā, kas nodrošina Preces saglabāšanu, pārvadāšanu un uzglabāšanu, atbilstoši Preces ražotāja noteiktām prasībām un spēkā esošiem normatīvajiem aktiem.
5.2. Prece ir individuāli iesaiņota (ja Preces ražotājs nav noteiks citādāk), ir marķēta ar ražotāja firmas zīmi, preces kodu, tai ir CE marķējums (ja attiecināms) un pievienota lietošanas instrukcija latviešu valodā atbilstoši spēkā esošajiem normatīvajiem aktiem.
5.3. Piegādātājs garantē, ka Prece atbilst Līguma noteikumiem un ir derīga lietošanai, un Preces izmantošana, atbilstoši tās izmantošanas mērķiem, nenodara kaitējumu cilvēka veselībai un dzīvībai.
5.4. Preces derīguma termiņš ir ražotāja noteiktais derīguma termiņš. Preces derīguma termiņš piegādes brīdī nevar būt īsāks par 75% no ražotāja noteiktā Preces derīguma termiņa.
5.5. Piegādātājs nodrošina, ka Prece visā Preces derīguma termiņā saglabā tās kvalitāti un ir droša lietošanā.
5.6. Pasūtītājs Preces derīguma termiņa laikā Preci uzglabā un lieto atbilstoši Preces lietošanas noteikumiem.
5.7. Ja Pasūtītājs Preces derīguma termiņa laikā konstatē, ka Precei ir defekti, Pasūtītājs sagatavo rakstveida pretenziju un nosūta to Piegādātāja pilnvarotai personai.
5.8. Preces derīguma termiņa laikā Piegādātājs vienas darba dienas laikā no Pasūtītāja rakstveida pretenzijas nosūtīšanas (elektroniski) dienas ierodas Preces atrašanās vietā, sagatavo aktu par konstatētajiem defektiem, kas atklāti un radušies Precei pēc Preces pavadzīmes abpusējas parakstīšanas. 

6. Pušu mantiskā atbildība
6.1. Gadījumā, ja Pasūtītājs neievēro Līgumā noteikto Preces samaksas termiņu atbilstoši Līguma noteikumiem, Piegādātājs ir tiesīgs prasīt Pasūtītājam līgumsodu 0,1% (viena desmitā daļa procenta) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. Pasūtītājs līgumsodu samaksā 10 darba dienu laikā no Piegādātāja rēķina saņemšanas dienas.
6.2. Gadījumā, ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,1% (viena desmitā daļa procenta) no termiņā nepiegādātās Preces vērtības par katru kavējuma dienu, bet ne vairāk kā 10% no termiņā nepiegādātās Preces summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas.
6.3. Gadījumā, ja Piegādātājs piegādājis nekvalitatīvu Preci, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu EUR 100 apmērā. Līgumsodu Piegādātājs samaksā 10 darba dienu laikā no Pasūtītāja rēķina nosūtīšanas dienas. Līgumsoda aprēķinā neņem vērā Līguma 3.5.punktā norādīto vienu darba dienu.
6.4. Ja Piegādātājs vienpusēji izbeidz Līgumu, izņemot Līguma 7.8.punktā noteiktajā gadījumā, Pasūtītājs ir tiesīgs aprēķināt Piegādātājam līgumsodu 10 % apmērā no visu Līgumā un Tehniskajā specifikācijā norādīto Preču kopējās cenas, kas tiek aprēķināta Līgumā un Tehniskajā specifikācijā plānotās Preces apjomu reizinot ar Piegādātāja Piedāvājumā piedāvāto Preču cenu. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
6.5. Izbeidzot Līgumu 7.10.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 % apmērā no visu Līgumā un Tehniskajā specifikācijā norādīto Preču kopējās cenas, kas tiek aprēķināta Līgumā un Tehniskajā specifikācijā plānotās Preces apjomu reizinot ar Piegādātāja Piedāvājumā piedāvāto Preču cenu. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
6.6. Līgumsoda samaksa neatbrīvo Puses no saistību izpildes.
6.7. Pasūtītājam ir tiesības ieskaita kārtībā samazināt maksājamo naudas summu par saņemtajām Precēm tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
6.8. Gadījumā, ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā.
6.9. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
6.10. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.

7. Līguma darbības termiņš, grozījumu veikšana un izbeigšana
7.1. Līgums stājas spēkā tā parakstīšanas dienā. Līgums ir spēkā 36 mēnešus no tā spēkā stāšanas dienas, vai līdz Vienošanās summas apguvei, atkarībā no tā, kurš no nosacījumiem iestājas pirmais.
7.2. Gadījumā, ja Vienošanās termiņš tiek pagarināts, Puses var izskatīt iespēju pagarināt Līguma darbības termiņu atbilstoši Vienošanās darbības termiņam. 
7.3. Gadījumā, ja Vispārīgās vienošanās termiņš tiek pagarināts, Līguma darbības termiņš tiek automātiski pagarināts, ievērojot Vispārīgās vienošanās darbības pagarinājuma termiņu.
7.4. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
7.5. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
7.5.1. grozījumi ir nebūtiski; 
7.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
7.5.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
7.6. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
7.6.1. Līguma izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai;
7.6.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju;
7.6.3. Preces piegādes termiņa pagarinājums ir radies Pasūtītāja saimnieciskās darbības rezultātā;
7.6.4. Ja Līguma darbības laikā Pasūtītājam ir nepieciešams iegādāties papildu Preci, Pasūtītājs ir tiesīgs veikt grozījumus saskaņā ar Vienošanā 8.5.3.punkta noteikumiem;
7.6.5. Līguma darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
7.7. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
7.8. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
7.8.1. [bookmark: _Hlk109994595]ir izbeigta Vienošanās ar Piegādātāju; 
7.8.2. [bookmark: _Hlk109994614]Piegādātājs  divas reizes nav ievērojis Līgumā noteikto Preces piegādes termiņu, par ko ir nosūtītas divas pretenzijas;
7.8.3. [bookmark: _Hlk109994638]Piegādātājs divas reizes ir piegādājis nekvalitatīvu vai Līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam divas pretenzijas;
7.8.4. [bookmark: _Hlk109994651]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
7.8.5. [bookmark: _Hlk109994681]Piegādātājs Pasūtītājam nodarījis zaudējumus;
7.8.6. Piegādātājs iepirkuma līguma izpildē ietver Krievijas Federācijas un Baltkrievijas Republikas izcelsmes preces;
7.8.7. [bookmark: _Hlk109994691]iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
7.8.8. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
7.8.9. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
7.8.10. nepārvaramas varas iestāšanās gadījumā.
7.9. Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
7.9.1. Pasūtītājs Līgumā noteiktajā termiņā divas reizes nav veicis noteiktos maksājumus un katra maksājuma kavējums ir pārsniedzis 30 dienas;
7.9.2. nepārvaramas varas iestāšanās gadījumā.
7.10. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz vienu mēnesi iepriekš.
7.11. Izbeidzot Līgumu 7.8.1. – 7.8.6.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
7.12. Izbeidzot Līgumu 7.8.7. – 7.8.10. un 7.9.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
7.13. Līgumā noteiktajos gadījumos (izņemot Līguma izbeigšanu nepārvaramas varas apstākļu iestāšanās gadījumā un 7.9.punktā noteiktajā kārtībā) Līgums uzskatāms par izbeigtu septītajā dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
7.14. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu (ja Puses ir savlaicīgi par to informētas un nav strīda par zaudējumu apmēru), samaksu atbilstoši Piegādes līguma nosacījumiem) ne vēlāk kā līdz Vienošanās izbeigšanas dienai.

8. Vispārīgie noteikumi
8.1. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
8.2. Visa rakstveida sarakste uzskatāma par saņemtu septītajā dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst.8.00 līdz 17.00.
8.3. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
8.4. Puses vienojas, ka jautājumiem ko neregulē Līguma noteikumi tiks piemēroti Vienošanās noteikumi, kā piemēram, apakšuzņēmēju un personāla nomaiņa vai iesaiste Līguma izpildē, nepārvaramas varas, datu aizsardzības un konfidencialitātes u.c. noteikumi, kas nepieciešami kvalitatīvai un savlaicīgai Līguma izpildei.
8.5. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu piecu darba dienu laikā no attiecīgu apstākļu iestāšanās, nosūtot ierakstītu vai elektronisku paziņojumu, kas kļūst par Līguma neatņemamu sastāvdaļu.
8.6. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
8.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
8.8. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
8.9. Puses vienojas, ka ar Līguma izpildi saistītos jautājumus (nosūta Pieprasījumu, saskaņo Preču pavadzīmes, sagatavo Defekta aktu, pretenzijas, un nodod apmaksai pavadzīmes u.c.) risinās šādas Pušu pilnvarotās personas:
8.9.1. no Pasūtītāja puses –  (vārds, uzvārds, amats, tālr. Nr., elektroniskā pasta adrese);
8.9.2. no Piegādātāja puses – (vārds, uzvārds, amats, tālr. Nr., elektroniskā pasta adrese).
8.10. Līgums sagatavots latviešu valodā. Līdzēju pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Līdzējiem ir pieejams visu Līdzēju parakstīts Līguma formāts. Līgumam ir šādi pielikumi:
8.10.1. Līguma 1. pielikums „Tehniskā specifikācija. Tehniskais un finanšu piedāvājums.”
8.10.2.  Līguma 2.pielikums “Piegādātāju secība, kādā viņi ir tiesīgi piegādāt Preces”.

9. Pušu rekvizīti

